उनकी भाषा में राजस्थानी, पंजाबी, अरबी-फारसी का सम्मिश्रण उपलब्ध होता है।
कबीर की भाषा-शैली के बारे में आचार्य द्विवेदी लिखते हैं-‘कबीर वाणी के डिक्टेटर थे। उनका भाषा पर जबरदस्त अधिकार था। सच पूछा जाए तो हिंदी में ऐसा जबरदस्त व्यंग्य-लेखक पैदा ही नहीं हुआ।’ कबीर की भाषा अनगढ़ होते हुए भी अपने हृदयस्थ भावों को व्यक्त करने में पूर्णतया समर्थ है। उनकी भाषा में राजस्थानी, पंजाबी, अरबी-फारसी का सम्मिश्रण उपलब्ध होता है। इसलिए उसे शुक्ल जी ने सधुक्कड़ी कहा है। निश्चय ही कबीर हिंदी के अमर कवि है।